Адкрыў раённыя “Зажынкі-2017” старшыня райвыканкама Мікалай Анатольевіч Астрэйка. Ён адзначыў, што ўборачная кампанія падвядзе вынікі работы кіраўнікоў сельгаспрадпрыемстваў і іх калектываў. На нядаўняй нарадзе па гэтым пытанні Прэзідэнт краіны паставіў дакладныя задачы: сумесна і добрасумленна прыкласці ўсе намаганні для ўборкі хлеба ў аптымальныя агратэхнічныя тэрміны і без страт. Бо хлеб – не толькі каштоўны сам па сабе, але з’яўляецца стратэгічным запасам нашай дзяржавы. Усім, хто будзе ўдзельнічаць на жніве, кіраўнік раённай вертыкалі ўлады пажадаў спрыяльнага надвор’я, добрых намалотаў і працоўных перамог, падкрэсліўшы, што ў раёне было шмат зроблена ўвосень і вясной падчас правядзення пасяўной кампаніі, па падрыхтоўцы зернеўборачных камбайнаў, зернесушыльных комплексаў, аўтатранспарту.